Як і раней, у беларускай паэзіі згадваюцца Вострая Брама, касцёл святой Ганны, могілкі Росы, Замкавая гара або замак Гедзіміна. Але побач з імі ўсё часцей фігуруюць беларускія адрасы, якія паступова набываюць хакратар “культурных знакаў” і нацыянальных сімвалаў. Гэта Віленскі беларускі музей імя Івана Луцкевіча, друкарня Францішка Скарыны, Віленская беларуская гімназія, а таксама Лукішкі як знак беларускай трагедыі, месца турэмнага зняволення дзеячаў беларускага руху, у т.л. паэтаў, і могілкі Росы, дзе з’яўляюцца новыя беларускія магілы (напр., магіла паэта Казіміра Сваяка).